ส่อง IRPC ธุรกิจ Q3/60 แจ่มตามปริมาณการกลั่นเพิ่มขึ้นซื้อเป้า 5.5 บ.
ส่อง IRPC ธุรกิจ Q3/60 แจ่มตามปริมาณการกลั่นเพิ่มขึ้นซื้อเป้า 5.5 บ.
30 พ.ค. 2561

บล.ทิสโก้ ระบุในบทวิเคราะห์วันนี้(7 ส.ค.) ว่า บริษัท ไออาร์พีซี จำกัด (มหาชน) หรือ IRPC รายงานผลประกอบการ ไตรมาส 2/60 ที่ 1.2 พันล้านบาท ลดลง 48% เทียบไตรมาสก่อนหน้า และ 67%เทียบช่วงเดียวกันของปีก่อนโดยผลประกอบการลดลงทั้ง เทียบไตรมาสก่อนหน้า และเทียบช่วงเดียวกันของปีก่อนเนื่องจากผลขาดทุนในสต็อกจำนวน 712 ล้านบาท เทียบกับกำไร 1.3 พันล้านบาท และ 2.2 พันล้านบาทในช่วง ไตรมาส1/60 และ ไตรมาส2/60 ตามลำดับ ผลประกอบการ 1H17 คิดเป็น 37% ของที่เราคาด และ 36% ของที่ตลาดคาด
IRPC มีการดำเนินงานที่ดีขึ้น เทียบไตรมาสก่อนหน้า จากปริมาณการกลั่นที่เพิ่มขึ้น โดยกำลังการผลิตเพิ่มขึ้นจาก 53% ในช่วง ไตรมาส 1/60 เป็น 90% ในช่วงไตรมาส 2/60 IRPC มีระยะเวลาปิดปรับปรุง 34 วันในไตรมาส 1/60 โดยรวมแล้วอัตรากำไรจากการกลั่นและปิโตรเคมีคงที่ เทียบไตรมาสก่อนหน้า
เชื่อว่า IRPC จะมีการดำเนินงานที่ดีขึ้นในไตรมาส 3/60 จากปริมาณการกลั่นและอัตราการกลั่นที่ดีขึ้น โดย GRM ของสิงคโปร์เพิ่มขึ้นเป็น 8.72 ดอลลาร์/บาร์เรลในช่วง ไตรมาส 3/60 เทียบกับ 7.40 ดอลลาร์/บาร์เรลในช่วง ไตรมาส2/60 เราแนะนำให้ “ซื้อ” โดยมีมูลค่าที่เหมาะสม 5.50 บาท (PBV 1.45 เท่าสำหรับปี 17F)